《陪陈帅登孺子亭一首》
宋代·王阮

未上滕王阁，先登孺子亭。
朝廷党锢传，湖海少微星。
独善非忘世，高风自有灵。
东湖山上色，长为此人青。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。